नागपुर. भारतीय संविधान ने महिलाओं को जनप्रतिनिधि बनने का मौका मिला। हमें कुछ करने का मौका मिला है। महिला आरक्षण की वजह से हम यहां पहुंचे हैं। 5 साल में कुछ एेसा करें कि आने वाली पीढ़ी हमारा नाम ले। सक्षमता के साथ पांच साल में कुछ नया कर दिखाएं। यह प्रतिपादन नवनिर्वाचित महापौर नंदा जिचकार ने अपने पदग्रहण समारोह में किया।
सोमवार को सुबह मनपा मुख्यालय में महापौर नंदा जिचकार-उपमहापौर दीपराज पार्डीकर के पदग्रहण समारोह का आयोजन किया गया था। मंच पर विधायक प्रा. अनिल सोले, सुधाकर देशमुख, शहर अध्यक्ष सुधाकर कोहले, विकास कुंभारे, उपमहापौर दीपराज पार्डीकर, पूर्व महापौर प्रवीण दटके, सत्तापक्ष नेता संदीप जोशी, स्थायी समिति सभापति संदीप जाधव, आयुक्त श्रावण हर्डीकर, पूर्व उपमहापौर सतीश होले, दयाशंकर तिवारी, बसपा गटनेता मो. जमाल आदि उपस्थित थे। महापौर नंदा जिचकार ने कहा कि हम पारदर्शिता के मुद्दे पर ही जीतकर आए हैं। जिसकारण हमें जनता की मांगें पूरी करनी होंगी। जो अपेक्षा है, उसे पूरी करने का प्रयास होगा।
केंद्रीय मंत्री नितीन गडकरी, मुख्यमंत्री देवेंद्र फडणवीस मेरे प्रेरणास्त्रोत हैं तो सभी विधायक मेरे आदर्श। सत्तापक्ष नेता जुबान पर ही रहते हैं। पहले की अपेक्षा महिलाएं अधिक सक्षम हुईं हैं। मनपा में इस बार पुरुष सदस्यों से ज्यादा महिला सदस्यों की अधिक संख्या है। अनेक जगह महिलाओं ने पुरुषों को टक्कर देकर अपना लोहा मनवाया। कहा जाता है कि महिलाएं अधिक हैं, यब सब कैसे करेंगी। लेकिन महिलाओं के सामने जब-जब नई चुनौतियां आई हैं, वह सीखती गई हैं। उपमहापौर दीपराज पार्डीकर ने सबका अभिनंदन किया। सत्तापक्ष नेता संदीप जाधव ने उपस्थितों का आभार माना।
जो काम शेष हैं, वह पूरे होंगे :
पूर्व महापौर प्रवीण दटके ने कहा कि पिछले 10 साल में हमने अनेक कार्य किए हैं। पर्यावरण विषय को भी हाथ लगाया है। नागनदी स्वच्छता अभियान, पीओपी मूर्तियों का कृत्रिम टैंकों में विसर्जन
सहित अनेक काम हाथ में लिए। यहीं कारण है कि हमें जनता ने भारी बहुमत के साथ जीतकर दिया। जिसकी संख्या बल ज्यादा है और काम करने का उत्साह है, उन्हें चुनकर दिया गया है। उम्मीद है जो काम शेष रह गया है, उसे नवनिर्वाचित महापौर व सत्तापक्ष नेता के नेतृत्व में पूरा किया जाएगा।
hin_Deva hin_Deva hin_Deva hin_Deva hin_Deva hin_Deva